|  |  |
| --- | --- |
| Forum: | Ad hoc RådhusMED om organisationsændringer og lukkedage |
| Tid: | 24. september 2014 kl. 9.00-10.00 |
| Sted: | 915 |
| Deltagere: | Jette Runchel  Claes Hjort  Jytte Therkildsen  Niels Carsten Bluhme  Mette Seneca Kløve  Carina Kofoed  Merete Winther  Claus Kolby |
| Afbud: |  |
| Referent: | Pernille Carlsen |

# Beslutningspunkter

## Konstituering (kl. 9.00-9.05)

Sagsfremstilling:

Udvalget konstituerer sig – der skal vælges næstformand.

**Beslutning:**

Claus blev valgt som næstformand.

*Bilag:*

Ingen

## Godkendelse af dagsorden (kl. 9.05-9.10)

**Sagsfremstilling:**

Dagsorden for mødet skal godkendes.

**Beslutning:**

Dagsordenen blev godkendt.

Jette gjorde opmærksom på, at Carina sidder i udvalget med 2 kasketter – dels som repræsentant for OmrådeMED og dels som arbejdsmiljørepræsentant.

*Bilag:*

Ingen

## 1. drøftelse af påtænkte ændringer vedr. lukkedage (kl. 9.10-9.20)

**Sagsfremstilling:**

På baggrund af vedlagt notat tages der en 1. drøftelse af de påtænkte ændringer vedr. lukkedage.

**Beslutning:**

Jette indledte med at opridse baggrunden for, at sagen kommer op i RådhusMED . Der var fra ledelsen et ønske om at mindske antallet af lukkedage, da man dels ikke ønsker at have rådhuset lukket alt for mange dage i foråret, og da man dels har en fornemmelse af, at medarbejderne ønsker større mulighed for mere fleksibelt at kunne tilrettelægge deres feriedage. Mange medarbejdere ender også med at arbejde på lukkedagene alligevel, da det ellers er svært at nå arbejdet i foråret p.g.a. de i forvejen mange helligedage og småferier.

Oprindeligt besluttede Kommunalbestyrelsen kun, at der skulle holdes lukket 23. december, 2. januar og dagen efter Kr. Himmelfart. Senere har ordningen bredt sig til andre dage og til enheder uden for rådhuset. Derfor ønskes der nu en drøftelse af dagene.

Dagene mellem jul og nytår, dagen efter Kr. Himmelfart bibeholdes, mens dagene omkring 1. maj og Grundlovsdag afskaffes.

Flere af medarbejderrepræsentanterne gav udtryk for, at man gerne ville vende sagen i arbejdspladsMEDerne for at få medarbejdernes input.

Det blev derfor aftalt, at sagen og referatet fra dagens møde i RådhusMED sendes ud til OmrådeMED’erne med anmodning om at få sagen drøftet i arbejdspladsMED’erne inden 15. november. OmrådeMED’erne skal inden 15. november sørge for at få samlet op på tilbagemeldingerne og givet et samlet svar til RådhusMED.

Der afholdes et nyt møde i RådhusMED i sidste halvdel af november.

Herefter drøftes sagen i KommuneMED den 10. december 2014, da visse decentrale enheder også har lukkedage. I KommuneMED drøftes dels svarene fra OmrådeMED’erne men der tages også her en principiel drøftelse som i RådhusMED.

*Bilag:*

Notat af 11. september 2014 om lukkedage

# Orienteringspunkter

## Organisationsændringer (kl. 9.20-9.35)

Sagsfremstilling:

Der gives en orientering om Kommunalbestyrelsens beslutning om justering af den administrative organisation og konsekvenserne af beslutningen drøftes.

**Beslutning:**

Jette spurgte indledningsvis ind til hvad det var RådhusMED ønskede i forhold til evaluering/nedsættelse af følgegruppe i forbindelse med organisationsændringerne.

Claes oplyste, at der for medarbejderrepræsentanterne nok var tale om et 2-delt størrelse – dels en evaluering af hele den nye organisation og dels en drøftelse omkring selve processen.

Det er vigtigt at iagttage, at processerne omkring sådan nogle store ændringer bliver så gode som muligt. Der skal også tages det fornødne hensyn til arbejdsmiljøet.

Det blev aftalt, at man i RådhusMED tager en temadrøftelse omkring evaluering af organisationsændringerne og processen omkring det.

Bilag

Sagsfremstilling og beslutning fra KB den 9. september 2014

## Lokalerokade (9.35-9.45)

Sagsfremstilling:

Jytte giver en status på, hvor langt man er med lokalerokaden på hendes område, jf. Jyttes tidligere mail herom.

**Beslutning:**

Jytte fortalte, at man i kraft af de seneste organisationsændringer og i kraft af, at man skal have gjort plads til den nye lønadministration har måttet lave en lokalerokade.

Lønadministrationen placeres i blok C, stuen for at være tæt på økonomiafdelingen og deres leder.

Sundhed, Pleje og Omsorg rykker over i blok A, 2. sal og BKV’s områdesekretariat rykker til blok C, stuen. Flytningen sker primo oktober.

Jytte oplyste, at processen har været drøftet med arbejdsmiljørepræsentanterne, og at disse har været med til at fordele lokaler.

Carina oplyste, at lokaleændringerne har rørt sig en del, men at man overordnet set har haft en god proces. Man kan ikke gøre alle tilfredse, men generelt er man lykkedes meget godt med lokalerokaden.

Carsten oplyste, at man også var ved at kigge på de interne flytninger i hans afdelinger. Her var det vigtigt, at der blev taget ordentligt hånd om Ydelsescentret. Carsten lovede, at der nok skal komme en melding ud i ordentlig tid inden flytningerne.

Mette oplyste, at der i forhold til flytninger på hendes område kommer en plan til drøftelse i MEDsystemet.

Herefter havde man en mere generel drøftelse af hvordan man klæde medarbejderne bedre på til organisationsændringer og til det faktum, at man lever i en organisation hvor omstilling og forandring er et grundvilkår – bl.a. fordi kravene fra omverdenen ændrer sig konstant. Det blev bl.a. foreslået, at man gjorde noget ud af italesætte det ved rekruttering. Man kan også tage nogle temadrøftelser på personalemøder.

Bilag:

Mail fra Jytte af 4. september 2014

## Ansættelser uden stillingsopslag? (9.45-9.55)

Sagsfremstilling:

Med henvisning til drøftelse i KommuneMED, hvor der blev spurgt til en række ansættelser, som var blevet foretaget uden stillingsopslag, gives der en orientering om baggrunden for disse medarbejderrokader.

**Beslutning:**

Jette oplyste, at sagen dels handlede om ændringerne i bemandingen i Områdesekretariaterne, og dels om nogle ansættelser, der var foretaget uden stillingsopslag.

I forhold til ændringerne i bemandingen i Områdesekretariaterne blev disse foretaget uden opslag, da man i forbindelse med den nye organisering sidste år havde overtallige medarbejdere, som det var aftalt skulle omplaceres, når der opstod mulighed for det. Dette hul opstod i forbindelse med den ene chefsekretærs fratræden. Ændringerne har været drøftet med de berørte medarbejdere.

I forhold til de andre stillingsbesættelser uden opslag sagde Jette, at der ville blive kigget på en adfærdskorrektion.

Carsten gjorde opmærksom på, at reglerne omkring stillingsbesættelse allerede var nøje beskrevet på medarbejdersiden, og at man måske blot kunne gøre en indsats for at henlede opmærksomheden yderligere på reglerne.

Medarbejderrepræsentanterne gjorde opmærksom på, at informationsniveauet omkring ændringerne i Områdesekretarieterne kunne have været større.

Herefter havde man en mere generel drøftelse omkring stillingsopslag. I nogle tilfælde har man måske på forhånd en egnet kandidat til et job, f.eks. en nyuddannet elev eller en person i løntilskud, og her kan det virke som spild af både arbejdsmæssige og økonomiske ressourcer at skulle slå stillingen op både eksternt og internt.

Jette præciserede, at som udgangspunkt skal alle stillinger slås op. I særlige tilfælde kan der dog være behov for at kigge på muligheden for at gå i dialog med de faglige organisationer omkring muligheden for udelukkende at lave internt opslag.

Bilag:

Mail fra Jytte af 4. september 2014

## Eventuelt (9.55-10.00)

Det blev aftalt, at der afholdes nyt møde i RådhusMED inden 10. december 2014 (forventeligt sidste halvdel af november, red).